Han var søn af Gotthard Friedrich von Folckersam til [[Lautzensee]] i [[Kurland]] og Sophie von Sieberg. Han kom til [[Norge]] som forvalter ved [[Ejdsvold Jernværk]], hvis ejer var hans landsherre, hertug [[Jacob Kettler|Jacob]], men trådte senere ind i den norske hær. [[1676]] blev han [[Kaptajn (militær)|kaptajn]] for en skiløber- og fyrrørerafdeling og erhvervede sig under [[Den Skånske Krig|Gyldenløvefejden]] navn af ''"en tapper Partigænger, dog efter al Krigsanstændighed"''. Under den påfølgende fredsperiode tjente han ved de norske nationale dragoner (det senere 2. Søndenfjeldske Dragonregiment), hvor han [[1681]] steg til [[major]] og [[1686]] til [[oberstløjtnant]]. [[1693]] blev han [[oberst]] for Smålenske Infanteriregiment, men byttede [[1698]] dette med det førnævnte dragonregiment, som han, der [[1708]] forfremmedes til [[brigader]], [[1710]] til [[generalmajor]], kommanderede indtil april [[1711]]. I august samme år gjorde Løvendal indfald i [[Båhus Len]], og i tillid til Folckersams ry som partigænger gav han denne kommando over 2500 mand, som ved [[Kongsvinger]] skulle forhindre svenskerne i at trænge ind i Norge ad [[Magnorbro]]-vejen. Folckersam viste sig imidlertid ikke denne opgave voksen. Han var bleven gammel og uskikket til at agere på egen hånd – i det mindste efter Løvendals opfattelse. Den norske almue derimod bevarede sin sympati for Folckersam, thi senere, da man ''"syntes, at det gik for langsomt med Landets Forsvar, siden Folckersam for Alder havde taget Afsked, besang gemen Mand hans Ære og Landets Savn i en liden Vise". Han døde 5. juni 1713.
Personbillede_savnes Historie